《閒坐海观兴致悠然是时月白如昼》
宋代·蒲寿宬

一笑灵龟尾曳涂，扁舟聊复寄菰蒲。
潮生潮落帆来去，云卷云舒山有无。
风定若教胥怒息，月明空忆蠡游孤。
渔翁不识人间事，白发青蓑酒满壶。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。